ZAPISNIK

27. sjednice Vijeća Mjesnog odbora Miroševec

održane 24. kolovoza 2023. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić i Zdravko Mišić

Sjednici prisustvuje Sandra Šukunda, stručna referentica Gradskog ureda za mjesnu samoupravu, civilnu zaštitu i sigurnost, Područni odsjek Gornja Dubrava

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 27. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 26. sjednice održane 04. srpnja 2023.

Na prijedlog predsjednice Vijeća, Vijeće jednoglasno prihvaća dopunu i utvrđuje

DNEVNI RED

Zahtjev gosp. Čerkezovića za davanje suglasnosti za asfaltiranje dijela javne površine za privatne potrebe – donošenje zaključka;

Prijedlog za postavljanje linijske rešetke u ulici Čepini kod kbr. 12 – donošenje zaključka;

Prijedlog za poravnanje makadamskog puta u ulici Ravenec kod kbr. 23 – donošenje zaključka;

Zahtjev za jednokratno korištenje prostora mjesne samouprave, Miroševečka c. 131 – Sindikat umirovljenika Hrvatske – donošenje zaključka;

Pitanja, prijedlozi i obavijesti.

Ad 1. Zahtjev gosp. Čerkezovića za davanje suglasnosti za asfaltiranje dijela javne površine za privatne potrebe

Nakon provedene rasprave, Vijeće jednoglasno donosi

ZAKLJUČAK

Ne podržava se zahtjev gosp. Čerkezovića za davanje suglasnosti za asfaltiranje dijela javne površine na adresi Miroševečka cesta kod kbr. 101 za privatne potrebe, kao i uređenje okolne površine sadnjom zelenila.

Gore navedeni zahtjev se ne podržava jer bi se time onemogućio pristup dječjem igralištu koje se nalazi na predmetnoj lokaciji.

Ad. 2 Prijedlog za postavljanje linijske rešetke u ulici Čepini kod kbr. 12

Nakon provedene rasprave, Vijeće jednoglasno donosi

ZAKLJUČAK

Predlaže se postavljanje linijske rešetke u ulici Čepini kod kbr. 12.

Gore navedeno predlaže se radi zadržavanja većih količina oborinskih voda na predmetnoj lokaciji.

Ad. 3. Prijedlog za poravnavanje makadamskog puta u ulici Ravenec kod kbr. 23

Nakon provedene rasprave, Vijeće jednoglasno donosi

ZAKLJUČAK

Predlaže se poravnavanje makadamskog puta u ulici Ravenec od kbr.23.

Ad. 4. Zahtjev za jednokratno korištenje prostora mjesne samouprave, Miroševečka c. 131 – Sindikat umirovljenika Hrvatske

Nakon provedene rasprave, Vijeće jednoglasno donosi

ZAKLJUČAK

Odobrava se zahtjev Sindikata umirovljenika Hrvatske, Podružnica Miroševec za korištenje prostora mjesne samouprave, Miroševečka cesta 131, dana 09. rujna 2023. od 18,00 do 23,00 sata, bez naknade, za druženje umirovljenika.

Zapisnik sastavila: Dijana Bačani

Završeno u 21,45 sat

Zapisnik tehnički i administrativno obradila: Sandra Šukunda

KLASA:024-08/23-003/1608

URBROJ: 251-13-11-5/009-23-2

U Zagrebu, 24. kolovoza 2023.

Predsjednica Vijeća Mjesnog odbora Miroševec

Dijana Bačani